Eugene Delmar

Eugene Delmar, nado en Nova York o 12 de setembro de 1841 e finado na mesma cidade o 22 de febreiro de 1909, foi un campión estadounidense de xadrez.

 Traxectoria 
Gañou o campionato do Club de Xadrez de Brooklyn de 1874. En 1879 derrotou a Sam Loyd en Nova York (+5 -1 =2). En 1885 gañou o campionato do Club de Xadrez de Manhattan, triunfo que repetiu ao ano seguinte.
En 1888 derrotou a Samuel Lipschutz nun match xogado en Nova York (+5 -3 =0). Nos anos 1890, 1891, 1895 e 1897 gañou o campionato da Asociación de Xadrez do Estado de Nova York.

Xa sexaxenario, obtivo o último lugar en Cambridge Springs en 1904 (+3 -9 =3), aínda que se deu o luxo de empatar ou ata vencer a grandes xogadores como Carl Schlechter e Jacques Mieses. Pouco despois foi derrotado polo entón adolescente José Raúl Capablanca, debutante no terreo internacional.

Por máis de cincuenta anos foi un dos líderes nas clasificacións xadrecísticas estadounidenses.

 Véxase tamén 
 Ligazóns externas 
 Algunhas partidas de Eugene Delmar

Categoría:Xadrecistas dos Estados Unidos de América
Categoría:Nados en Nova York
Categoría:Nados en 1841
Categoría:Finados en 1909
Categoría:Xadrecistas do século XIX